CELEX: 32007D0812
Language: fi
Date: 2007-11-28 00:00:00
Title: 2007/812/EY: Komission päätös, tehty 28 päivänä marraskuuta 2007 , kolmen lisäpäivän myöntämisestä tehostetun tarkkailuohjelman vuoksi Alankomaille neuvoston asetuksen (EY) N:o 41/2007 liitteen II A mukaisesti (tiedoksiannettu numerolla K(2007) 5711)

11.12.2007   
            
            
               FI
            
            
               Euroopan unionin virallinen lehti
            
            
               L 325/90
            
         
      KOMISSION PÄÄTÖS,
   tehty 28 päivänä marraskuuta 2007,
   kolmen lisäpäivän myöntämisestä tehostetun tarkkailuohjelman vuoksi Alankomaille neuvoston asetuksen (EY) N:o 41/2007 liitteen II A mukaisesti
   (tiedoksiannettu numerolla K(2007) 5711)
   (Ainoastaan hollanninkielinen teksti on todistusvoimainen)
   (2007/812/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2007 21 päivänä joulukuuta 2006 annetun neuvoston asetuksen (EY) N:o 41/2007 (1) ja erityisesti sen liitteessä II A olevan 11.1 ja 11.3 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 41/2007 vahvistetaan vuodeksi 2007 eräiden kalakantojen ja kalakantaryhmien kalastusmahdollisuudet sekä niihin liittyvät edellytykset, joiden mukaisesti näitä kalastusmahdollisuuksia voidaan käyttää.
            
         
               (2)
            
            
               Asetuksen (EY) N:o 41/2007 liitteessä II A vahvistetaan niiden päivien enimmäismäärä, jonka yhteisön kalastusalus, jolla on mukanaan jokin mainitun liitteen 4.1 kohdassa tarkoitetuista pyydyksistä, saa olla vuosittain jollakin mainitun liitteen 2.1 kohdassa määritellyllä maantieteellisellä alueella.
            
         
               (3)
            
            
               Liitteessä II A annetaan komissiolle mahdollisuus myöntää tiedemiesten ja kalastusalan yhdessä toteuttaman tehostetun tarkkailuohjelman pohjalta kolme lisäpäivää, joina alus voi olla kyseisillä alueilla, kun sillä on mukanaan jokin mainitun liitteen 4.1 kohdassa tarkoitetuista pyydyksistä.
            
         
               (4)
            
            
               Alankomaat on toimittanut komissiolle tiedemiesten ja kalastusalan yhdessä toteuttaman tehostetun tarkkailuohjelman 20 päivänä heinäkuuta 2007.
            
         
               (5)
            
            
               Kiinnostus tällaista ohjelmaa kohtaan, joka täydentäisi yhteisön puitteista yhteisen kalastuspolitiikan toteuttamista varten tarvittavien tietojen keruulle ja hallinnalle 29 päivänä kesäkuuta 2000 annetussa neuvoston asetuksessa (EY) N:o 1543/2000 (2) säädettyjä velvollisuuksia, vahvistettiin asetuksen (EY) N:o 41/2007 liitteessä II A olevan 11.3 kohdan mukaisesti tieteellis-teknis-taloudellisen kalastuskomitean kuulemisen jälkeen.
            
         
               (6)
            
            
               Heinäkuun 20 päivänä vuonna 2007 toimitetun ohjelman perusteella Alankomaille olisi myönnettävä kolme lisäpäivää 1 päivän helmikuuta 2007 ja 31 päivän tammikuuta 2008 väliseksi ajaksi niitä aluksia varten, jotka ovat mukana toimitetussa tehostetussa tarkkailuohjelmassa.
            
         
               (7)
            
            
               Tässä päätöksessä säädetyt toimenpiteet ovat kalastuksen ja vesiviljelyn hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Komissiolle 20 päivänä heinäkuuta 2007 toimitettuun tehostettuun tarkkailuohjelmaan kuuluvia Alankomaiden lipun alla purjehtivia aluksia koskevaa enimmäisaikaa, jonka alukset saavat olla jollakin asetuksen (EY) N:o 41/2007 liitteessä II A olevassa 2.1 kohdassa määritellyllä, mainitun liitteen taulukossa I mainitulla maantieteellisellä alueella, korotetaan kolmella lisäpäivällä niiden alusten osalta, joilla on mukanaan mainitun liitteen 4.1 kohdassa tarkoitettuja pyydyksiä.
   2 artikla
   1.   Alankomaiden on toimitettava komissiolle seitsemän päivän kuluttua tämän komission päätöksen julkaisemisesta Euroopan unionin virallisessa lehdessä täydellinen luettelo aluksista, jotka on valittu 1 artiklassa tarkoitettuihin tehostettuihin tarkkailuohjelmiin liittyviin näytteenottosuunnitelmiin.
   2.   Ainoastaan näytteenottosuunnitelmiin valitut alukset, jotka ovat olleet mukana 1 artiklassa tarkoitettujen tehostettujen tarkkailuohjelmien loppuun saakka, saavat käyttää 1 artiklan nojalla myönnettyjä kolmea lisäpäivää.
   3 artikla
   Alankomaiden on toimitettava komissiolle kahden kuukauden kuluessa 1 artiklassa tarkoitetun tehostetun tarkkailuohjelman päättymisestä kertomus kyseisen ohjelman tuloksista siihen kuuluvien lajien ja alueiden osalta.
   4 artikla
   Tämä päätös on osoitettu Alankomaiden kuningaskunnalle.
   
      Tehty Brysselissä 28 päivänä marraskuuta 2007.
      
         
            Komission puolesta
         
         Joe BORG
         
         
            Komission jäsen
         
      
   
   
      (1)  EUVL L 15, 20.1.2007, s. 1. Asetus sellaisena kuin se on viimeksi muutettuna komission asetuksella (EY) N:o 898/2007 (EUVL L 196, 28.7.2007, s. 22).
   
      (2)  EYVL L 176, 15.7.2000, s. 1. Asetus sellaisena kuin se on viimeksi muutettuna asetuksella 1343/2007 (EUVL L 300, 17.11.2007, s. 24).